**2024.12.10.-i Pénzügyi Bizottsági ülés NYÍLT határozati javaslatai**

1. Folyékony hulladékszállítás (rendelet):

A Pénzügyi Bizottság támogatja a rendelettervezet előterjesztés szerinti elfogadását.

1. Közbeszerző beszerzés (zöld- és energetikai pályázat):

A Pénzügyi Bizottság a Műszaki Bizottság véleményének megfelelően az Energetikai korszerűsítés Kisbéren elnevezésű TOP PLUSZ -2.1.1-21-KO1-2022-00007 projektazonosító számú, valamint az Élhető települések elnevezésű TOP PLUSZ-1.2.1-21-KO1-2022-00068 projektazonosítószámú pályázathoz szükséges közbeszerzési eljárás lefolytatása érdekében ajánlatok bekérését javasolja az alábbi gazdasági társaságoktól:

* Molnár Ügyvédi Iroda,
* Koppándi Ügyvédi Iroda,
* és a Csíky és Társa KKk.
1. Hungarikum pályázat:

A Pénzügyi Bizottság támogatja az utcanévtáblák elkészítését, és javasolja megrendelni az AVF Kft.-től az ajánlatban szereplő bruttó 990.822.- Ft értékben. Javasolja továbbá, hogy az utcanévtáblán Kisbér város címere szerepeljen.

1. Külterületi utak fejlesztésére pályázati lehetőség:

A Pénzügyi Bizottság javasolja a Műszaki Bizottság véleményének megfelelően, hogy a külterületi utak című pályázaton az alábbi önkormányzati utakkal pályázzon az önkormányzat:

* Csárdai út – kisbéri 01093 hrsz. (település közigazgatási határáig),
* Véncserdűlő folytatása az utolsó lakott házig - kisbér 039 hrsz.

Javasolja, hogy:

* a tervező aktualizálja a terveket, valamint a kivitelezés költségbecslését,
* három ajánlat kerüljön bekérésre a pályázatíró cég kiválasztása érdekében.
1. Bursa Hungarica Felsőoktatási Önkormányzati Ösztöndíj - 2025. évi pályázatok:

A Pénzügyi Bizottság az előterjesztésnek megfelelően javasolja a támogatási összegek kifizetését, melyet a 2025. évi költségvetés terhére kér biztosítani.

1. Tiszteletdíj felajánlása:

A Pénzügyi Bizottság javasolja a civil szervezetek részére megállapított működési célú támogatások biztosítását az előterjesztés megfelelően.

1. Polgármester, Alpolgármester illetménye:

A Pénzügyi Bizottság tudomásul veszi a polgármester illetményét, valamint költségtérítés megállapítását a határozati javaslatnak megfelelően.

A Pénzügyi Bizottság - az alpolgármester úr kérésének megfelelően - nem javasolja az alpolgármesteri tiszteletdíj emelését.

1. Ebrendészeti feladatellátásra kötött szerződés módosítása:

A Pénzügyi Bizottság javasolja az ebrendészeti tevékenység ellátására az Oroszlány Város Önkormányzatával megkötött feladatellátási szerződés módosítását. Ezen túlmenően javasolja, hogy 2025. év januárjában az Életet az Állatoknak Egyesülettel kerüljön sor egy személyes egyeztetésre a vitás dolgok rendezése érdekében.

1. Szerződések:
2. Vízvezeték szerelési keretszerződés hosszabbítása:

A Pénzügyi Bizottság javasolja György Jánossal a vízvezeték szerelési feladatok ellátására kötött megbízási szerződés változatlan feltételek melletti 1 évvel történő meghosszabbítását.

1. Sajtóreferensi- és kommunikációs feladatok ellátására szóló megbízás hosszabbítása:

 A Pénzügyi Bizottság javasolja a Kisbér város sajtóreferensi- és kommunikációs feladatok ellátására kötött szerződés 1 évvel történő meghosszabbítását akként, hogy annak díja az infláció mértékével emelkedjen, az infláció megállapítását követően január 01-ig visszamenő hatállyal.

1. Kártevő mentesítésről (galambbefogás) szóló megbízási keretszerződés hosszabbítása:

 A Pénzügyi Bizottság javasolja a galambbefogásra kötött megbízási szerződés meghosszabbítását Krekács-Mihály Hajnalkával bruttó 210.000.- Ft/hó díjon 2025. december 31-ig.

1. Beszerzések:

 A Pénzügyi Bizottság tudomásul veszi a beszerzésekről készített tájékoztatót. Javasolja, hogy új ajánlatok bekérésére, a beszerzések felülvizsgálatára élelmiszer alapanyag áremelkedés esetén vagy az étkezési normák jelentős túllépése esetén kerüljön sor.

1. Képviselő-testületi ülések közvetítése:

 A Pénzügyi Bizottság javasolja, hogy a Kisbéri Közös Önkormányzati Hivatalnál leselejtezésre kerülő laptopok közül egyet ülésközvetítésre biztosítson.

A 2024. december 13.-i Képviselő-testületi ülésről javasolja tesztközvetítés készítését az önkormányzat által létrehozott You Tube-csatornára.

1. „Szép az élet” Nyugdíjas Klub kérelme:

A Pénzügyi Bizottság javasolja, hogy az Wass Albert Művelődési Központ és Városi Könyvtár intézményvezetője egyeztetést folytasson le a nyugdíjas klubbal és az intézmény csoportjaival következő évi terveikkel, igényeikkel kapcsolatban. A működésükhöz szükséges eszközigényeket a Wass Albert Művelődési Központ és Városi Könyvtáron keresztül javasolja biztosítani. (pl. hivatalból leselejtezendő laptopok, projektor stb.)

13. Perczel Mór Honvéd Hagyományőrző Egyesület kérelme:

A Pénzügyi Bizottság javasolja Perczel Mór Honvéd Hagyományőrző Egyesület támogatását bruttó 200.000.- Ft összeg erejéig, a 2024. évi általános tartalék terhére akként, hogy a 2025. évi civil szervezetek támogatások elbírálása során ezen összeg folyósítása figyelembevételre kerül.

1. Hántai ügyek (óvoda, járdafelújítás, árokásás):

Pénzügyi Bizottság javasolja, hogy a Kisbéri Gyöngyszem Óvoda és Bölcsőde hántai csoportjának helyt adó épület vizesedését az előterjesztésben rögzítésre kerülő szakemberek vizsgálják meg, és annak helyreállítására tegyenek javaslatot. H-Kossuth Lajos utcai lapokkal kirakott járda és a Kiss utca vízelvezető árkának folytatása érdekében ajánlatok beszerzését javasolja a következő Képviselő-testületi ülésre.

1. Hántai Posta:

A Pénzügyi Bizottság a hántai posta szolgáltatások vonatkozásában javasolja a Hánta Bizottság véleményét figyelembe venni, melynek megfelelően a szolgáltatás minden munkanapon biztosításra kerülne akként, hogy a szerződés határozott 6 hónapos időtartamra kerülne megkötésre, mely időtartam alatt annak kihasználási fokát fel tudná mérni az önkormányzat.

1. Óvodai dolgozók ösztönző rendszere (353/2024.(XI.25.) KVÖKt. határozat):

A Pénzügyi Bizottság az alábbi javaslatokkal foglalkozott az óvónők megtartása, illetve új óvónők felvételének elősegítése érdekében:

* a bölcsődei tagintézménnyel azonos mértékű munkaruha támogatás biztosítása (3.000.000-3.500.000.- Ft plusz kiadás első évben),
* a továbbtanulást ösztönző tanulmányi szerződéstervezet és feltétel kidolgozása,
* cafateria-rendszer esetleges bővítése/emelése,
* önkormányzati lakhatás biztosítása,
* az illetménysávokon belüli illetményemelés biztosítása,
* ingyenes étkezés biztosítása.

Ezen ösztönzőrendszer kidolgozásához az intézményben dolgozók, valamint az intézményvezető bevonására is szükség van.

A Pénzügyi Bizottság az intézményi javaslatok, valamint 2025. évi állami támogatás mértékének ismeretében tesz majd konkrét javaslatot a Képviselő-testület felé.

1. Ingatlan értékbecsültetés (1730/5 hrsz.):

A Pénzügyi Bizottság javasolja, hogy a kisbéri 1730/5 hrsz ingatlan értékbecslését Dr. Zsigmond Réka Gabriellától rendelje meg az önkormányzat bruttó 30.000.- Ft összeg erejéig.

1. Batthyánytér 4/F. önkormányzati bérlakás felújítása:

A Pénzügyi Bizottság javasolja, hogy a felújításhoz szükséges anyagokat a Kisbéri Városigazgatóság az idei évben szerezze be.

 A felújítás során felmerülő egyéb anyagszükséglet és a munkadíjak költsége a 2025. évi költségvetésben kerüljön megtervezésre.

Kéri, hogy az érintett ingatlan fűtési rendszerének kialakítására a Műszaki Bizottság tegyen javaslatot.